Kamu bisa jelasin ke aku soal Newcastle upon Tyne dalam bahasa jawa?

Kanggo kagunan liya, delengen Newcastle.

Newcastle upon Tyne (biyasa disingkat Newcastle), iku kutha lan dhistrik metropolitan ing Tyne and Wear, Inggris. Kutha iki duwé populasi 269.500 jiwa (2004). Sanajan mangkono, tangga paling cerak, North Tyneside (kanthi populasi 190.000), South Tyneside (populasi 150.000) lan Gateshead (populasi 200.000) silih gegandhèngan kenceng, lan asring dianggep péranganing kutha Newcastle. Kapapat wewengkon iki, bebarengan karo kutha Sunderland (populasi 270.000), mbentuk wewengkon metropolitan county Tyne & Wear.

Miturut sajarahé, wong kang asalé Newcastle karan kanthi formal, mligi déning wong njaba minangka Novocastrians. Nanging, sebutan Geordie luwih akèh dipigunakaké saiki minangka sebutan informal lan akrab kanggo kang ndunungi Newcastle, saliyané uga dipigunakaké kanggo nyebut wong Tyneside kanthi umum. Wong-wong kang manggon ing kawasan North East (lor-wétan Inggris) ora perduli yèn diundang Geordies, nanging wong njaba racaké ora mbédakaké, lan nyebut kabèh laladan iku minangka Geordieland.